Eric Idle

Eric Idle (* 29. marec 1943, South Shields, Spojené kráľovstvo) je anglický komik, herec, spisovateľ a spevák. Bol členom surreálnej komediálnej skupiny Monty Python, členom skupiny The Rutles, parodujúcej známu britskú kapelu The Beatles a autorom Brodwayského muzikálu Spamalot.

 Životopis 
Narodil sa v meste South Shields. Jeho otec, Ernest Idle, slúžiaci počas 2. svetovej vojny v Royal Air Force, zomrel dva roky po jeho narodení. Jeho matka, Nora Baron, ktorá musela pracovať na plný úväzok, mala s výchovou malého Erica problémy, a tak ho ako 7-ročného dala do internátnej školy.  Z nudy začal tvrdo študovať a dostal sa na University of Cambridge. 

Idle navštevoval Pembroke College v Cambridge, kde študoval angličtinu. Bol pozvaný, aby sa pridal k miestnemu dramatickému krúžku. V rokoch 1963 - 1964 sa zoznámil so všetkými svojimi budúcimi kolegami v skupine Monty Python.
Jeho vášeň k písaniu a hudbe ho priviedla do televízie - písal pre programy Dont Adjust the Report s Terrym Jonesom a Michaelom Palinom a pre The Frost Report už aj s Johnom Cleesom a Grahamom Chapmanom. 

V roku 1969 sa  spojil s ďalšími členmi Monty Python a spoločne vytvorili a účinkovali v skečovej komediálnej šou Monty Python’s Flying Circus.

 Pozri aj 
 Monty Python

 Iné projekty 

 Externé odkazy 



Kategória:Britskí komici
Kategória:Anglickí dabingoví herci
Kategória:Anglickí filmoví herci
Kategória:Anglickí televízni herci
Kategória:Anglickí spisovatelia
Kategória:Britskí televízni scenáristi
Kategória:Monty Python
Kategória:Absolventi University of Cambridge
Kategória:Držitelia Drama Desk